Diari Oficial de la Generalitat Valenciana


Sumari del DOGV 3942, del 19-02-2001 (2001/1356)

RESOLUCIÓ d'1 de febrer de 2001, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del pla de centres de serveis a empreses.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3942

Data del DOGV
:   19-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1356


Data del document
:   01-02-2001

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * ajuda a les empreses
    * ajuda pública
    * formació professional
    * suport econòmic
    * recerca i desenvolupament

RESOLUCIÓ d'1 de febrer de 2001, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del pla de centres de serveis a empreses. [2001/1356]
  
Resolc
  
Article 1. Objectiu i àmbit
  
L'objectiu d'aquesta resolució és convocar les ajudes de l'IMPIVA en el marc del Pla de Centres de Serveis a Empreses i aprovar les bases dels programes que componen l'esmentat pla, establerts en l'annex.
  
Article 2. Marc normatiu
  
Les ajudes recollides en aquesta resolució es concediran d'acord amb allò establert en l'Ordre de 21 de desembre de 2000, de la Conselleria d'Indústria i Comerç, sobre la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Generalitat Valenciana núm. 3.906, de 28 de desembre de 2000.
  
Article 3. Línies pressupostàries
  
1. Les ajudes previstes en aquesta convocatòria seran finançades d'acord amb el crèdit disponible en el pressupost de la Generalitat Valenciana per a cada finalitat, amb càrrec a la secció, línia i import global que es relaciona a continuació:
  
2. Aquestes dotacions es podran veure afectades per les modificacions pressupostàries que al llarg de l'exercici es podrien produir.
  
Article 4. Beneficiaris
  
Podran acollir-se a aquestes ajudes instituts tecnològics, centres europeus d'empreses innovadores i entitats i institucions sense ànim de lucre que complisquen allò establert en els diferents programes.
  
Els beneficiaris hauran de tenir seu social o delegació en la Comunitat Valenciana i els projectes objecte d'ajuda hauran d'estar localitzats en l'esmentat territori.
  
Article 5. Supòsits especials
  
Excepcionalment es podran recolzar els projectes presentats per sol·licitants que reunisquen unes característiques diferents a les establertes amb caràcter general quan, s'estimen rellevants en atenció a les línies de política industrial.
  
Article 6. Presentació de sol·licituds
  
1. Els sol·licitants hauran de presentar la següent documentació:
  
a) Sol·licitud normalitzada, complimentada en imprés'paper facilitat per l'IMPIVA, o bé a través dels impresos obtinguts mitjançant suport electrònic (aplicació CD o pàgina web de l'IMPIVA, www.impiva.es), en aquest cas, es presentaran dues còpies de l'imprés.
  
b) Memòria tècnica del projecte en funció del programa al qual se sol·liciten ajudes, segons model facilitat per l'IMPIVA.
  
c) Fotocòpia de la targeta d'identificació fiscal
  
d) Fotocòpia del poder de representació o acta de nomenament del firmant de la sol·licitud.
  
e)Fotocòpia del contracte/acta de constitució i estatuts vigents: es podrà optar per presentar-los junt amb la sol·licitud, o posteriorment en cas que l'ajuda siga concedida.
  
2. No serà necessari aportar la documentació relacionada en els punts c), d) i e) que ja estiga en poder de l'IMPIVA, sempre que es mantinga vigent i no hagen transcorregut més de cinc anys des de la finalització del procediment al qual corresponguen.
  
Article 7. Lloc de presentació de sol·licituds i termini
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú:
  
- IMPIVA Alacant: Av. Deportistas Hermanos Torres, s/n. 03212 La Albufereta (Alacant)
  
- IMPIVA Castelló: Av. Del Mar, s/n. 12173 Castelló
  
- IMPIVA València: Plaça de l'Ajuntament, 6. 46171 València.
  
En el cas que s'optara per presentar la sol·licitud en una oficina de Correus, haurà de fer-se en un sobre obert perquè la instància siga datada i segellada pel funcionari de Correus abans de ser certificada.
  
2. El termini de presentació de sol·licituds començarà el dia següent de la publicació d'aquesta disposició en el Diari Oficial de la Generalitat Valenciana.
  
3. El termini de presentació de sol·licituds acabarà en les dates indicades en les bases de cada programa. Depenent dels diferents programes, les sol·licituds d'ajuda aniran avaluant-se periòdicament fins que s'haja esgotat el crèdit consignat a l'efecte
  
4. Amb la finalitat de potenciar l'assoliment dels objectius d'aquesta resolució, l'IMPIVA podrà traslladar les sol·licituds a uns altres programes o a unes altres convocatòries d'ajudes.
  
Article 8. Projectes plurianuals
  
Quan es tracte d'un projecte de caràcter plurianual:
  
a) Haurà d'indicar-se en la memòria tècnica cadascuna de les seues fases i l'exercici en el qual es realitzaran.
  
b) La sol·licitud d'ajuda haurà de presentar-se per a cadascuna de les fases en l'exercici en el qual vaja a executar-se sense que la concessió d'ajuda per a una d'elles condicione la de futures fases, excepte que el programa faça menció a procediments específics diferents.
  
Les futures concessions se supeditaran a l'existència d'un programa que empare les actuacions proposades i els resultats assolits.
  
Podran contemplar-se com a costs elegibles els produïts des de la finalització del termini de justificació de l'exercici anterior.
  
Article 9. Resolució de la concessió d'ajudes
  
El president de l'IMPIVA resoldrà sobre l'adjudicació de les ajudes, mitjançant resolució o mitjançant la subscripció del corresponent conveni, fixant expressament la quantia, i incorporant, en el seu cas, les condicions i les obligacions a les quals ha de subjectar-se el beneficiari.
  
La resolució dictada pel president posarà fi a la via administrativa, i el seu contingut serà notificat de forma individualitzada a cadascun dels interessats.
  
Article 10. Projectes que reforcen la política social
  
D'acord amb els criteris de valoració que s'establisquen respectivament en cadascun dels programes, es valorarà positivament els projectes dirigits a certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o insertar-se en el mercat laboral.
  
Article 11. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar la seua realització en la forma i en el període fixat en la notificació de l'ajuda o conveni.. L'acreditació de les despeses i inversions es realitzarà mitjançant la presentació de justificants de despeses i de pagament en la proporció que s'indique.
  
b) Respondre de la veracitat dels documents aportats.
  
c) Trobar-se al corrent de les obligacions tributàries i front a la Seguretat Social en el moment de la concessió de l'ajuda, circumstància que s'acreditarà en la forma i en el termini que s'establisca per l'IMPIVA. Resten exempts els beneficiaris que reban una ajuda inferior o igual a 300.000 pessetes (1.803,04 euros) per projecte.
  
d)Acreditar la seua personalitat jurídica, referida al moment de sol·licitud de l'ajuda, en la forma i termini que s'establisca per l'IMPIVA.
  
e)Sotmetre's a les actuacions de comprovació i de verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o l'obtenció d'altres ajudes per a la mateixa finalitat procedents de qualsevol altra administració o ents públics, indicant el percentatge i la quantia de l'ajuda.
  
g) Actualitzar la documentació presentada que haguera patit alguna modificació.
  
h) Mantenir durant un mínim de cinc anys les inversions subvencionades.
  
i)Prestar serveis a preu de mercat i no empendre activitats econòmiques que repercutisquen en tercers, de manera que falsegen o amenacen falsejar la competència.
  
j) Efectuar totes les mesures d'informació i de publicitat que establisca la normativa europea pel que fa a les activitats en les quals intervinguen els Fons Estructurals o altres Fons.
  
k) Complir la resta d'obligacions que els conferisquen les lleis i qualsevol altra disposició en vigor.
  
Article 12. Justificació de despeses
  
1. Les factures presentades per a la justificació dels projectes hauran de complir allò disposat per Reial Decret 2402/1985, de 18 de desembre i la resta de la normativa vigent.
  
2. No podrà realitzar-se cap contractació amb empreses o entitats vinculades al beneficiari de l'ajuda. S'entén per empresa o entitat vinculada aquella en la qual el 25% o més del seu capital, dels seus drets de vot, la participació, o qualsevol altre sistema de control pertanguen directament al beneficiari de l'ajuda o conjuntament a diverses entitats vinculades a aquest.
  
3. Amb caràcter general s'admetran les despeses realitzades a partir del dia 1 de gener de 2001.
  
Article 13. Pagament de les ajudes
  
L'IMPIVA procedirà al pagament de l'ajuda una vegada s'haja executat el projecte i complit les obligacions per part del beneficiari.
  
Es podrà bestreure el pagament de l'ajuda prèvia presentació per part del beneficiari d'aval bancari per la quantia bestreta, constituït d'acord amb la normativa vigent, en els Serveis Territorials de la Conselleria d'Economia i Hisenda.
  
Els percentatges de l'ajuda bestreta podran ser amb caràcter general del 15% per a les transferències de capital (inversions) i del 40% per a les transferències corrents (despeses), sense perjuduci de la modificació a l'alça que podria aprovar-se d'acord amb allò establert en la Llei d'Hisenda Pública de la Generalitat Valenciana.
  
DISPOSICIÓ ADDICIONAL
  
Les ajudes descrites compten amb finançament del Fons Europeu de Desenvolupament Regional (FEDER) i del Fons Social Europeu (FSE) a través del Programa Operatiu de la Comunitat Valenciana, així com d'altres possibles fons, i són d'aplicació les disposicions que els regulen.
  
DISPOSICIÓ TRANSITÒRIA
  
Amb caràcter excepcional podran ser preses en consideració les sol·licituds presentades amb anterioritat a la publicació d'aquesta convocatòria en el Diari Oficial de la Generalitat Valenciana, sempre que siguen posteriors a la data de finalització de la convocatòria de 2000, i les característiques del sol·licitant i l'objecte d'ajuda puga emmarcar-se en alguna de les actuacions previstes en aquesta resolució.
  
DISPOSICIÓ FINAL
  
Es faculta al Director General de l'IMPIVA per a dictar les resolucions necessàries per al desenvolupament, eficàcia i execució d'aquesta resolució.
  
València, 1de febrer de 2001.- El president de l'IMPIVA: Fernando V. Castelló Boronat.
  
ANNEX
  
PLA DE CENTRES DE SERVEIS A EMPRESES
  
INSTITUTS TECNOLÒGICCS
  
PROGRAMA DE DIFUSIÓ TECNOLÒGICA
  
Objectiu
  
Potenciar la capacitat d'oferta de serveis avancats dels Instituts Tecnològics amb l'objectiu de facilitar a les pymes locals una adequada informació en matèria d'innovació, noves tecnologies, sistemes avançats de producció, nous productes, i en general, d'aquells aspectes que permetan la millora competitiva de les empreses de la Comunitat Valenciana mitjançant la seua modernització tecnològica i la diversificació de les seues activitats.
  
Beneficiaris
  
Instituts tecnològics promoguts per l'IMPIVA.
  
Actuacions recolzables
  
Actuació 1.
  
Estudis sectorials sobre requeriments tecnològics de la indústria, anàlisis concrets de prospectiva tecnològica i establiment d'observatoris tecnològics i de mercats per al seguiment de les innovacions aplicables en l'àmbit industrial, especialment mitjançant la utilització de les noves tecnologies de la informació.
  
Actuació 2.
  
Assistència tècnica a empreses a través de serveis avançats que presten de manera exclusiva els Instituts Tecnològics en els següents àmbits:
  
- Assajos de laboratori.
  
- Assessorament tècnic i informació.
  
- Normalització, certificació i participació en comités tècnics.
  
- Transferència tecnològica de projectes d'I+D+I propis o externs.
  
- Desenvolupament de plantes pilot experimentals de noves tecnologies.
  
- Recolzament a través dels centres de recursos de formació.
  
- Implantació de la societat de la informació i gestió del coneixement.
  
Actuació 3.
  
Realització d'estudis, activitats d'investigació, accions de difusió i sensibilització relatives a:
  
3.01. Promoció de la qualitat, estimulant la incorporació de sistemes de gestió de la qualitat, entre les empreses de la Comunitat Valenciana, prioritzant la implantació del model EFQM.
  
3.02. Promoció de la gestió industrial mediambiental en la cultura de l'empresa, amb una atenció especial en la millora del nivell de qualificació mediambiental del personal de les indústries.
  
3.03 Promoció de la cooperació empresarial, a través de projectes que contribuïsquen a fomentar la cooperació de caràcter tecnològic i productiu, entre empreses, de forma que aquestes milloren la seua posició competitiva.
  
3.04. Promoció de la creació de nova activitat empresarial de base tecnològica, especialment si és de cooperació amb els Centres Europeus d'Empreses Innovadores de la Xarxa IMPIVA, mitjançant la proposta de projectes viables econòmicament a partir del desenvolupament científico tecnològic realitzat per l'Institut.
  
3.05. Promoció de la gestió del coneixement en les empreses, mitjançant la realització d'accions de difusió i de sensibilització per a l'ús de les tecnologies de la informació i de la comunicació en la modernització dels models de gestió.
  
Actuació 4.
  
Adquisició d'infraestructura tecnològica, maquinària, equipament de laboratori i altres equips necessaris per a la prestació dels serveis avançats de l'Institut Tecnològic.
  
Tipus d'ajuda
  
Subvenció a fons perdut fins el 100% dels costs elegibles del projecte. Els serveis prestats a les empreses hauran de ser ofertats a preu de mercat.
  
Costs elegibles
  
Es detallaran en la memòria tècnica.
  
Actuació 1.
  
01. Serveis externs
  
Despeses directament generades per l'activitat (estudis de prospectiva, organització de reunions i de seminaris). No s'admetran costs de personal ni d'estructura.
  
Aquesta actuació estarà finançada pel Fons Social Europeu.
  
Actuació 2.
  
01. Serveis externs
  
Despeses en serveis externs associats a la prestació de serveis avançats de l'institut.
  
03. Recursos humans (personal propi)
  
Despeses de personal propi associades a la prestació de serveis avançats de l'institut.
  
07. Altres
  
Altres despeses associades a la prestació de serveis avançats de l'institut.
  
Actuació 3.
  
01. Serveis externs
  
Despeses en serveis externs associades als projectes.
  
03. Recursos humans (personal propi)
  
Despeses de personal propi associades als projectes.
  
07. Altres
  
Altres despeses associades a projectes.
  
Aquesta actuació podrà estar finançada pel Fons Europeu de Desenvolupament Regional.
  
Actuació 4.
  
04. Obra civil, terrenys, etc.
  
Inversions en instal·lacions necessàries per al desenvolupament dels serveis i dels projectes de l'institut.
  
06. Inversions no productives
  
Inversions en maquinària, equips de laboratori i altres equips necessaris per a la prestació dels serveis i desenvolupament dels projectes de l'institut.
  
En la memòria tècnica haurà de fer-se referència a quin projecte o projectes d'aquells que es presenten dins d'aquest programa es vinculen les inversions sol·licitades.
  
Aquesta actuació estarà finançada pel Fons Europeu de Desenvolupament Regional.
  
Terminis
  
La data límit per a la presentació de sol·licituds serà el 3 d'abril de 2001.
  
Lloc de presentació
  
En la seu de l'IMPIVA de València. Haurà de concertar-se cita prèvia i s'haurà d'aportar a aquesta, junt amb la sol·licitud, la següent documentació:
  
- Indicadors definitius de l'any 2000.
  
- Memòria d'Activitats de l'any 2000.
  
- Pla Estratègic d'Activitats per a l'any 2001.
  
- Pressupost per a l'any 2001.
  
Altres
  
El desenvolupament de les actuacions contemplades en aquest Programa es formalitzarà mitjançant un Conveni singular de col·laboració entre l'IMPIVA i l'Institut Tecnològic corresponent.
  
L'Institut Tecnològic és responsable de la promoció de les activitats que generen els projectes atenent-se a la normativa d'imatge que determinen l'IMPIVA i els Fons Europeus.
  
PROGRAMA D'INVESTIGACIÓ, DESENVOLUPAMENT I INNOVACIÓ (I+D+I)
  
Objectiu
  
Potenciar la capacitat científica i tècnica dels Instituts Tecnològics, mitjançant el finançament de projectes d'investigació i de desenvolupament tecnològic en les seues àrees específiques. Així mateix, es persegueix l'obtenció de patents la comercialització de les quals, redunde en l'increment dels fons de l'IMPIVA destinats a I+D+I.
  
Beneficiaris
  
Instituts Tecnològics promoguts per l'IMPIVA.
  
Actuacions recolzables
  
Actuació 1.
  
Contractació de nou personal tècnic i científic, titulat mitjà o superior, per al desenvolupament de projectes de potencial utilitat per a la innovació de processos i la diversificació productiva dels sectors industrials valencians.
  
La selecció de personal es realitzarà per part dels Instituts Tecnològics atenent a principis de publicitat suficient i valoració professional equitativa dels candidats. Els contractes tindran una duració mínima de dos anys.
  
No podrà contractar-se personal que siga beneficiari en eixe moment d'altres ajudes provinents del Fons Social Europeu.
  
Actuació 2.
  
Accions que propicien la participació en programes europeus: Programa Marc de la Comunitat Europea en accions d'investigació, de demostració i de desenvolupament tecnològic i altres programes nacionals o internacionals de cooperació.
  
Actuació 3.
  
Projectes d'I+D+I en àrees específiques, l'objectiu últim de les quals siga el foment de la millora de processos i de productes en la indústria de la Comunitat Valenciana.
  
Tindran una valoració preferent aquells projectes que es basen en iniciativa de cooperació tecnològica i en particular, els de cooperació sota contracte entre diferents instituts tecnològics o amb altres centres d'investigació, així com els projectes de transferència tecnològica i de coneixements els resultats dels quals, evidencien una clara aplicació en les indústries dels sectors corresponents.
  
Actuació 4.
  
Inversions en equips de laboratori, d'experimentació i sistemes d'informació i de comunicacions necessaris per al desenvolupament de projectes d'I+D+I.
  
Tipus d'ajuda
  
Subvenció a fons perdut.
  
En l'Actuació 1, en el primer any del contracte la intensitat de les ajudes podrà arribar fins el 100% dels costs elegibles; decreixerà en el segon any fins un 75% i en el tercer fins un 50%.
  
En l'Actuació 2, les ajudes es determinaran en funció dels percentatges que per a cadascun dels casos marque la normativa aplicable sobre compatibilitat i acumulació d'aquestes.
  
En les Actuacions 3 i 4, la intensitat de l'ajuda podrà ser fins un 100% dels costs elegibles del projecte.
  
Costs elegibles
  
Actuació 1.
  
02. Serveis externs
  
Despeses en serveis exteriors contractats per a la selecció del personal, incloent costs de publicitat.
  
03. Recursos humans (personal propi)
  
Despeses del personal de nova contractació, en els quals s'inclou el salari i les càrregues socials.
  
S'exclouen les despeses de formació i mobilitat per a la difusió i l'intercanvi de coneixements que hauran d'assumir-se des de l'actuació 4 del Programa de Formació en la indústria.
  
Aquesta actuació estarà finançada pel Fons Social Europeu.
  
Actuació 2.
  
02. Serveis externs
  
Despeses en serveis externs que propicien la participació en programes europeus.
  
03. Recursos humans (personal propi)
  
Despeses de personal propi que propicien la participació en programes europeus.
  
En aquesta actuació no s'admetran inversions.
  
Actuació 3.
  
02 Serveis externs
  
Despeses en serveis externs associades a projectes d'I+D+I.
  
03. Recursos humans (personal propi)
  
Despeses de personal propi de caràcter tècnic implicat en els projectes d'I+D+I.
  
07. Altres
  
Altres despeses associades al projecte d'I+D+I directament relacionades amb la seua execució.
  
Aquesta actuació podrà estar finançada pel Fons Europeu de Desenvolupament Regional.
  
Actuació 4.
  
06. Inversions no productives
  
Inversions en equips de laboratori i experimentació, i sistemes d'informació i de comunicacions associades al projecte d'I+D+I.
  
Aquesta actuació estarà finançada pel Fons Europeu de Desenvolupament Regional.
  
Terminis
  
La data límit per a la presentació de sol·licituds serà el 10 d'abril de 2001.
  
Lloc de presentació
  
En la seu de l'IMPIVA de València. Haurà de concertar-se cita prèvia.
  
Altres
  
L'Institut Tecnològic és responsable de la promoció de les activitats que generen els projectes atenent-se a la normativa d'imatge que determinen l'IMPIVA i els Fons Europeus.
  
Projectes plurianuals
  
Els projectes finançats a través d'aquest programa podran tenir caràcter plurianual; en aquest cas:
  
a) Haurà de presentar-se indicant cada una de les seues fases i l'exercici en què es realitzaran.
  
b) La concessió d'ajuda per a cadascuna de les fases es resoldrà en la convocatòria corresponent a l'exercici en què s'executarà sense que la concessió per a una d'elles condicione la de futures fases.
  
c) L'Institut Tecnològic no haurà de presentar sol·licituds en els exercicis posteriors sense perjudici de l'obligació de presentar un escrit en què confirme la seua intenció de proseguir en la realització del projecte, actualitze les dades d'aquest i ratifique el compliment de la resta de requisits previstos per la normativa vigent.
  
d) Podran contemplar-se com a costs elegibles els produïts des de la finalització del termini de justificació de l'exercici anterior.
  
PROGRAMA DE FORMACIÓ EN LA INDÚSTRIA
  
Objectiu
  
Amb caràcter general, aquestes ajudes pretenen facilitar a les indústries valencianes les millors opcions per a afrontar els canvis tecnològics i econòmics mitjançant la millora de la qualificació del seu personal.
  
Beneficiaris
  
Podran acollir-se a aquestes ajudes exclusivament els projectes presentats per Instituts Tecnològics promoguts per l'IMPIVA.
  
Actuacions recolzables
  
Formació ocupacional, dirigida a desocupats:
  
- Diplomes d'Especialització Professional (DEP) per a la inserció en la indústria valenciana de joves desocupats fins 30 anys. Els cursos hauran de tenir una duració mínima de 100 hores.
  
Formació contínua, dirigida a treballadors en actiu:
  
- Cursos de Reciclatge Professional (CRP). Activitats formatives amb caràcter presencial, l'objecte de les quals, siga la qualificació i l'actualització professional del personal de les empreses industrials valencianes. Els cursos tindran una duració entre 20 i 120 hores.
  
- Cursos Tutoritzats a Distància (CTD). Programes formatius per a la qualificació i l'actualització del personal de les empreses industrials valencianes basats en metodologies de formació a distància per via telefònica o telemàtica, períodes d'autoformació assistida amb materials didàctics específics, tutories individualitzades, o qualsevol altre tipus de metodologia innovadora que contribuïsca a la facilitació de l'accés a la formació. Els cursos tindran una duració entre 20 i 120 hores. La duració del curs podrà ser variable en funció de l'alumne, però s'estimarà una duració mitjana com a base per al càlcul pressupostari.
  
Les activitats formatives podran desenvolupar continguts relatius a tecnologies industrials i de la informació, gestió del producte industrial, gestió de la innovació, etc,. Tindran consideració preferent els projectes que desenvolupen temàtiques incloses en els epígrafs de la Classificació d'àmbits de la formació del CEDEFOP que es relacionen en l'Annex.
  
Formació de personal investigador dels Instituts Tecnològics:
  
- Formació de Tècnics i Científics Investigadors (FPI). Activitats formatives, congressos, seminaris o visites d'estudi per a la qualificació i l'actualització professional realitzades per tècnics i científics investigadors de l'institut.
  
Tipus d'ajuda
  
Les ajudes descrites compten amb finançament del Fons Social Europeu (FSE) a través del Programa Operatiu de la Comunitat Valenciana 2000-2006, així com d'altres possibles fons, i són d'aplicació les disposicions que els regulen.
  
L'import màxim de les ajudes es fixarà en funció del nombre d'hores i del tipus d'activitat formativa, així com del nombre d'alumnes en el cas dels Cursos Tutoritzats a Distància (CTD).
  
En les activitats de formació contínua dirigides a treballadors en actiu (CRP i CTD), les ajudes seran subvenció a fons perdut fins el 90% dels costs elegibles màxims estimats per l'IMPIVA. Les empreses, els treballadors de les quals assistisquen als cursos, aportaran, en concepte de matrícula, la diferència entre l'import de la subvenció i el cost estimat del projecte per l'IMPIVA.
  
En les activitats de formació ocupacional (DEP) i en la formació del personal investigador (FPI) les ajudes seran subvenció a fons perdut fins el 100% dels costs elegibles màxims estimats per l'IMPIVA.
  
Costs elegibles
  
- CRP: màxim de 25.000 pessetes per hora de formació
  
- CTD: màxim de 750 pessetes per hora de formació mitjana estimada i alumne
  
- DEP: màxim de 15.000 pessetes per hora de formació
  
Excepcionalment i prèvia autorització de l'IMPIVA, en formació contínua (CRP, CTD) es podran sobrepassar aquests màxims.
  
La distribució dels costs serà la següent:
  
Despeses de professorat, entre el 45 i el 70% dels costs que inclouen:
  
- Personal formador propi
  
- Formadors externs
  
Costs directes, fins el 40% dels costs que inclouen:
  
- Material didàctic
  
- Promoció, comunicació
  
- Lloguer d'equips i aules
  
- Altres serveis externs (assegurances, selecció i avaluació dels alumnes ?per a aquest últim concepte, amb un límit del 10% del total dels costs elegibles-).
  
Costs indirectes o d'estructura, fins el 20% , amb un període d'elegibilitat des de dos mesos abans de l'inici, fins a dos mesos després de la finalització del curs, que inclouen:
  
- Personal propi d'administració, de gestió i de serveis auxiliars (amb un límit del 10% del total dels costs elegibles)
  
- Subministraments i d'altres costs d'estructura de l'institut.
  
- FPI. Fins un màxim de 600.000 pessetes per activitat formativa i persona amb un límit de 2.100.000 pessetes per persona i per any. Es consideraran costs elegibles: compra de cursos, matrícula, inscripcions en seminaris o congressos, despeses de desplaçament i manutenció durant els períodes de formació en un lloc diferent al lloc de treball. No es contemplen costs indirectes o de lucre cessant, ni consums o compres de material formatiu no consumible per les persones indicades en el projecte, ni costs d'elaboració de ponències o publicacions pròpies.
  
Terminis
  
Podran presentar-se sol·licituds fins el 3 d'abril de 2001.
  
Les activitats de formació hauran d'haver conclòs el 30 de novembre de 2001. Sols excepcionalment, i prèvia autorització de l'IMPIVA, podrà prorrogar-se aquest termini, així com el de justificació dels projectes, dins dels límits i de les condicions que es determinen per a la finalització del vigent Programa Operatiu.
  
Criteris de valoració de les sol·licituds
  
Característiques de la activitat proposada. Es valorarà el contingut el curs, d'acord amb les prioritats expressades en l'annex així com amb l'experiència i la qualificació dels docents. En els CTD, es valorarà també el nombre de places proposades i la introducció de les noves tecnologies de la informació per a la comunicació amb els alumnes. En la FPI es valorarà el caràcter novetós de la temàtica de la formació i la seua possible repercusió en la indústria valenciana.
  
Altres elements que intervindran en la valoració seran els relatius a les prioritats de la política industrial de la Generalitat Valenciana en allò relatiu a la distribució zonal, per col·lectius de beneficiaris, o per sectors industrials i tecnologies d'actuació prioritària.
  
Liquidació de les ajudes
  
La liquidació de les ajudes s'efectuarà prèvia justificació de la realització del projecte objecte de subvenció, així com l'acreditació, en el seu cas, del compliment de les obligacions i de les condicions que s'hagueren establert en la resolució de concessió, en el termini de dos mesos després de la finalització de l'activitat formativa, excepte per a aquelles que finalitzen després de l'11 d''ctubre de 2001; en aquestes, la data límit serà en qualsevol cas l'11 de desembre de 2001.
  
La justificació de les ajudes s'atendrà a les instruccions del Manual de Justificació de les Accions Formatives elaborat per l'IMPIVA.
  
La justificació correspondrà, en tot cas, al total dels costs elegibles estimats per l'IMPIVA, i no sols a la part subvencionada.
  
La justificació de les despeses dels CRP, CTD I DEP es presentarà a través de l'aplicació informàtica SIDEC que es lliurarà per l'IMPIVA. En aquests casos per a procedir al pagament de la subvenció serà necessari que el beneficiari haja fet efectiu, i que ho acredite, el pagament dels costs elegibles relatius a professorat extern.
  
Altres
  
Documentació específica d'aquest programa que haurà de presentar-se junt amb la sol·licitud
  
En el cas de DEP, CRP i CTD es presentarà un resum de totes les ajudes sol·licitades per a cursos en forma de document Microsoft Excel ®, d'acord amb el model facilitat per l'IMPIVA.
  
En el cas de la FPI, l' institut presentarà un pla de desenvolupament del ?know-how- que detallarà les línies en les quals s'estima prioritària la qualificació i l'actualització professional dels seus tècnics. Aquest pla haurà d'actualitzar-se almenys una vegada a l'any. El format d'aquest document serà lliure.
  
Característiques de les activitats i dels assistents a aquestes
  
Amb caràcter general, cap alumne podrà gaudir simultàniament de dues ajudes del Fons Social Europeu. Tots els alumnes seran residents en la Comunitat Valenciana.
  
Formació Contínua
  
- Els alumnes seran empresaris o treballadors en actiu per compte propi o alié, d'empreses industrials, i hauran d'acreditar aquesta condició en la sol·licitud d'inscripció al curs.
  
- Queden exclosos els funcionaris i els treballadors de les administracions públiques, així com els treballadors de l'institut o de les empreses que facturen part dels costs subvencionables.
  
- Les empreses a les quals pertanguen els alumnes hauran de tindre seu o establiment de producció en la Comunitat Valenciana.
  
- El nombre d'alumnes d'una mateixa empresa en un curs queda limitat a 5.
  
- Tindran prioritat els col·lectius amb especial dificultat per a la permanència en el treball (majors de 45 anys en sectors on s'introduïsquen noves tecnologies, treballadors de sectors o de zones en procesos de reconversió...); per a l'accés a la formació (propietaris i treballadors de microempreses, treballadors de zones allunyades de l'oferta formativa...); i els pertanyents a col·lectius de treballadors desfavorits (minusvàlids, treballadors d'edat avançada, dones que es reincorporen al mercat laboral...).
  
- Les empreses, els treballadors de les quals assistisquen a aquests cursos, abonaran la matrícula corresponent que serà considerada com l'aportació empresarial al cost del curs. El total d'aquestes aportacions per curs mai no podrà superar la diferència entre l'import de la subvenció i el cost estimat del projecte per l'IMPIVA.
  
- Podran ser considerats com empreses els alumnes autònoms o que representen a empreses de caràcter unipersonal.
  
- En el cas que no es completaren les places disponibles, l'institut podrà sol·licitar a l'IMPIVA autorització per a incorporar alumnes que assistisquen pel seu compte, sempre que es troben en situació laboral d'actius en la indústria. Aquests alumnes hauran d'abonar una fiança mínima de 10.000 pessetes i màxima igual a l'import de la matrícula, que els la serà tornada en finalitzar l'activitat excepte en cas d'abandonament.
  
- L'institut haurà de comunicar a l'IMPIVA la quantia de la matrícula o fiança que establisca amb anterioritat a la inscripció dels alumnes. De la mateixa manera, haurà de declarar en la forma prevista en el Manual de Justificació de les Activitats Formatives els ingressos que tinga per aquests mitjans, així com les devolucions de fiances que efectue.
  
Cursos de Reciclatge Professional (CRP)
  
- Només seran recolzables les activitats amb un mínim de 10 alumnes i un màxim de 20.
  
- La formació tindrà caràcter presencial.
  
- L'assistència dels alumnes serà obligatòria. Les faltes d'assistència que excedisquen el 20% de la duració d'un curs s'entenen com a abandonament, i implicaran l'expulsió del curs per a l'alumne i la minoració, o en el seu cas, la revocació de les ajudes a l'institut.
  
Cursos Tutoritzats a Distància (CTD)
  
- Només seran recolzables les activitats amb un mínim de 20 alumnes i un màxim de 60.
  
- L'activitat haurà de desenvolupar-se amb base en institut tecnològic i recolzament als alumnes per mitjà de tutories, pràctiques i activitats utilitzant les noves tecnologies de la informació.
  
- El recolzament als alumnes presentarà un horari ampli i flexible.
  
- L'inici de l'activitat per part dels alumnes podrà realitzar-se en qualsevol moment durant un mes des de la data d'apertura del curs. El final de l'activitat es produirà en la data determinada per la sol·licitud.
  
- És obligatòria l'avaluació presencial final dels coneixements adquirits per l'alumne al final del curs, així com la realització d'avaluacions intermèdies (un mínim d'una, i al menys un exercici d'avaluació per cada 30 hores de curs). La no realització de l'avaluació final presencial o de més d'un exercici d'avaluació intermèdia serà considerada com abandonament de l'alumne i podrà significar la minoració de l'ajuda a l'institut. També es considerarà com abandonament la no realització de les tutories o de les pràctiques presencials obligatòries.
  
Formació ocupacional: Diplomes d'Especialització Professional
  
- Els alumnes hauran d'acreditar ser joves desocupats que no hagen complit els 30 anys d'edat el dia de començament de l'activitat formativa.
  
- Només seran recolzables les activitats amb un mínim de 10 alumnes i un màxim de 20.
  
- La formació tindrà caràcter presencial.
  
- Els instituts beneficiaris dispondran d'una assegurança d'accident i de responsabilitat civil per a la cobertura dels alumnes durant el curs
  
- Les faltes d'assistència que excedisquen el 20% de la duració d'un curs s'entenen com a abandonament, i implicaran l'expulsió del curs per a l'alumne i la minoració o, en el seu cas, la revocació de les ajudes a l'institut.
  
- Les activitats formatives tindran sempre caràcter gratuït. Els instituts podran sol·licitar als alumnes el pagament d'una fiança, en cap cas superior a les 50.000 pessetes, que els la serà tornada en finalitzar l'activitat excepte en cas d'abandonament.
  
Formació del personal investigador (FPI).
  
- Podran beneficiar-se investigadors amb titulació mitjana o superior de caràcter tècnic (enginyeria o arquitectura) o d'àrees científiques, pertanyents a la plantilla de l'institut tecnològic. No es contempla la formació del personal de serveis administratius del centre, ni de personal sense contracte laboral vigent.
  
- Els àmbits de formació hauran d'estar vinculats a l'activitat investigadora dels beneficiaris i, en qualsevol cas, proporcionar coneixements o tècniques que puguen atendre els requeriments cientifico tecnològics del teixit productiu. Queda exclosa la formació en tècniques instrumentals de caràcter general (ofimàtica, idiomes...)
  
- Les activitats proposades podran ser assistència a cursos, seminaris, congressos, cursos a distància (amb inscripció formal), visites i estades d'estudi ( amb programa formatiu prèviament determinat) o qualsevol altra modalitat de formació prèviament sol·licitada i autoritzada per l'IMPIVA.
  
- Totes les activitats hauran d'estar emmarcades dins d'un ?pla de desenvolupament del know-how- que cada institut presentarà o renovarà almenys una vegada a l'any.
  
Gestió de les activitats (CRP, CTD, DEP).
  
Els Instituts Tecnològics que organitzen cursos recolzats per l'IMPIVA seran responsables:
  
- De l'execució i del desenvolupament de les activitats formatives, de les compres que puga realitzar i de les relacions amb el professorat, l'alumnnat i amb l'IMPIVA. Aquesta responsabilitat no podrà ser delegada en cap persona o cap entitat aliena a la beneficiària directa de les ajudes.
  
. Queda prohibida l'existència de més d'un nivell de contractació injustificada. En el cas que n'existira, l'institut emetrà un informe justificatiu indicant les raons que fan impossible realitzar l'activitat formativa sense l'esmentada contractació. S'exclou de l'obligació de realitzar aquest informe la contractació de professors unipersonals per part de l'empresa que facture la docència.
  
. No podrà realitzar-se cap contractació amb empreses o entitats vinculades a l'institut. S'entén per empresa o entitat vinculada aquella en què el 25% o més del seu capital, dels seus drets de vot, la participació, o qualsevol altre sistema de control pertanguen directament a l'institut, o conjuntament, a diverses entitats vinculades a aquest. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats al servei de l'Administració Pública.
  
- De la informació als qui sol·liciten accedir a aquests cursos com a alumnes, de l'establiment de sistemes i criteris equitatius de selecció dels alumnes, dels sistemes de control i d'avaluació de l'assistència i de l'aprofitament dels alumnes durant els cursos i a la seua finalització, i del seguiment de l'alumnat amb posterioritat a la finalització de l'activitat formativa.
  
- Del cobrament i de l'administració de les matrícules i de les fiances que s'establisquen, així com de l'emissió dels rebuts corresponents.
  
- De la correcta utilització i aplicació dels formularis, dels procediments, dels models i dels terminis de gestió de l'activitat que l'IMPIVA dispondrà i sol·licitarà per a:
  
. La insripció, la selecció, el control i la certificació d'assistència i d'avaluació dels alumnes.
  
. La comunicació de calendaris, horaris i documents de programació o d'execució de les activitats.
  
. Altres informacions referides a les activitats que es pogueren derivar dels requeriments del Programa Operatiu de la Comunitat Valenciana del Fons Social Europeu.
  
- De la sol·licitud prèvia per escrit de l'autorització de l'IMPIVA per a qualsevol reformulació del projecte objecte d'ajuda referida al títol i contingut del curs, duració, localitat de realització, nombre de places i pressupost, així com de la notificació de qualsevol altre tipus de canvi en aquest.
  
- De la promoció de les seues activitats atenent-se a la normativa d'imatge que determinen l'IMPIVA i el Fons Social Europeu i de la utilització d'aquesta imatge en tota la documentació relacionada amb les accions formatives.
  
PLA DE CENTRES DE SERVEIS A EMPRESES
  
CENTRES EUROPEUS D'EMPRESS INNOVADORES.
  
PROGRAMA D'ASSISTÈNCIA A L' EMPRENEDOR
  
Objectiu
  
Aquest programa té com a objectiu general facilitar la posada en marxa d'iniciatives empresarials noves o a partir d'empreses ja existents, preferentment de caràcter innovador o diversificador, a través de l'oferta de serveis avançats dels Centres Europeus d'Empreses Innovadores de la Comunitat Valenciana.
  
Beneficiaris
  
Podran acollir-se exclusivament a aquestes ajudes, els projectes presentats pels Centres Europeus d'Empreses Innovadores de la Comunitat Valenciana pertanyents a la Xarxa IMPIVA.
  
Actuacions recolzables
  
1. Informació i assessorament per a la creació d'empreses. Aquesta actuació inclou:
  
- Informació i assessorament de l'emprenedor. Atenció a consultes enfocades a la creació d'empreses sobre informació empresarial i econòmica, identificació d'oportunitats de negoci, ajudes i subvencions, recursos financers, tràmits, formes jurídiques, fiscalitat, etc. de manera presencial o mitjançant serveis automatitzats (telèfon, internet, etc.). Fòrums, jornades i seminaris oberts per a la motivació empresarial. Tutories a l'emprenedor, estudis de viabilitat d'empreses i elaboració de plans d'empresa, assessoria de la posada en marxa, acompanyament de projectes en col·laboració amb els Instituts Tecnològics i en definitiva, tota activitat d'avaluació de projectes innovadors, orientació estratègica i acompanyament de projectes d'empresa.
  
- Anàlisi i identificació de projectes, incloent Spin-Off, especialment en allò referit a projectes de base tecnològica.
  
- Promoció i difusió de les activitats dels mateixos CEEI; altres activitats de sensibilització i foment de l'esperit d'empresa i innovació.
  
- Assistència tècnica a emprenedors en aspectes com la introducció de sistemes de qualitat, seguretat industrial i gestió mediambiental, logística i distribució, la implantació de noves tecnologies de la informació, la formació dels recursos humans, els processos de cooperació interempresarial i els plans d'internacionalització de les empreses que representen.
  
- Control i seguiment de les activitats anteriors, així com de les activitats formatives del CEEI i de la seua repercussió.
  
2. Altres elements de reforç de la capacitat empresarial. Aquesta actuació inclou:
  
- Recolzament als serveis que els CEEI puguen prestar a entitats ( universitats i altres centres de formació, administració local, associacions empresarials, etc.) en relació amb el foment de l'esperit d'empresa i de la innovació.
  
- Recolzament al manteniment dels serveis del vivàrium o de la incubadora d'empreses.
  
- Participació en associacions i en projectes d'àmbit nacional o internacional.
  
- Premis o incentius directes a empreses o persones.
  
3. Infraestructura CEEI. Aquesta actuació inclou:
  
- Millores o noves instal·lacions, equips destinats a actuacions d'investigació, informació, formació o demostració en el mateix CEEI.
  
Tipus d'ajuda
  
Les ajudes descrites compten amb finançament del Fons Social Europeu (FSE) a través del Programa Operatiu de la Comunitat Valenciana 2000-2006 per a l'actuació 1, així com d'altres possibles fons, i són d'aplicació les disposicions que els regulen.
  
Subvenció a fons perdut fins el 100% dels costs elegibles màxims dels projectes estimats per l'IMPIVA.
  
Costs elegibles
  
Actuació 1. Informació i assessorament per a la creació d'empreses.
  
01. Serveis externs
  
Despeses en serveis externs associats a la prestació de serveis d'informació i d'assessorament per a la creació d'empreses del CEEI.
  
02. Despeses corrents.
  
Despeses associades a la prestació dels serveis descrits en l'actuació.
  
03. Recursos humans (personal propi)
  
Despeses del personal propi associades a la prestació de serveis, en els quals s'inclou el salari i les càrregues socials.
  
Aquesta actuació estarà finançada pel Fons Social Europeu.
  
Actuació 2. Altres elements de reforç de la capacitat empresarial.
  
01. Serveis externs
  
Despeses en serveis externs associades amb el desenvolupament dels projectes de l'actuació, sempre que no incorreguen en incompatibilitats de cofinançament.
  
02. Despeses corrents
  
Despeses associades amb el desenvolupament dels projectes de l'actuació, sempre que no incorreguen en incompatibilitats de cofinançament.
  
03. Recursos humans (personal propi)
  
Despeses del personal propi associades amb el desenvolupament dels projectes de l'actuació, sempre que no incorreguen en incompatibilitats de cofinançament, en les quals s'inclou el salari i les càrregues socials.
  
04. Altres
  
Altres despeses associades al projecte: quotes de pertinença a associacions; premis o incentius directes a empreses o persones; despeses de funcionament del vivàrium d'empreses.
  
Actuació 3. Infraestructura CEEI
  
04. Obra civil, terrenys, etc.
  
Inversions en la millora o en noves instal·lacions, obra civil i enginyeria destinades a actuacions d'investigació, d'informació, de formació o de demostració en el mateix CEEI.
  
06. Inversions no productives
  
Inversions en maquinària i equips destinats a actuacions d'investigació, d' informació, de formació o de demostració en el mateix CEEI.
  
Aquesta actuació estarà finançada pel Fons Europeu de Desenvolupament Regional.
  
Terminis
  
Podran presentar-se sol·licituds fins el 3 d'abril de 2001.
  
La data límit per a la justificació dels projectes serà el 24 de gener de 2002.
  
PROGRAMA DE FORMACIÓ PER A EMPRENEDORS
  
Objectiu
  
Aquest programa té com a objectiu general impulsar la creació de noves empreses, en especial aquelles amb caràcter innovador o diversificador, mitjancant l'ajuda als emprenedors a través de la formació per reduir el risc en el procés de posada en marxa empresarial.
  
Beneficiaris
  
Podran acollir-se a aquestes ajudes exclusivament, els projectes presentats pels Centres Europeus d'Empreses Innovadores de la Comunitat Valenciana pertanyents a la Xarxa IMPIVA.
  
Actuacions recolzables
  
- Cursos de creació d'empreses i de recolzament en la gestió per a emprenedors (CEM). Activitats formatives amb caràcter presencial, dirigides a portadors d'una idea empresarial o d'autoocupació que vulguen posar en marxa, o a responsables de noves empreses que desitgen ampliar les seues competències en matèria de gestió de pymes. Els cursos tindran una duració entre 20 i 150 hores.
  
- Cursos tutoritzats a distància de creació d'empreses i de recolzament en la gestió per a emprenedors (CED). Programes formatius per a la qualificació i l'actualització de portadors d'una idea empresarial o d'autoocupació que vulguen posar en marxa, o de responsables de noves empreses que desitgen ampliar les seues competències en matèria de gestió de pymes. Aquests cursos estaran basats en metodologies de formació a distància per via telefònica o telemàtica, períodes d'autoformació assistida amb materials didàctics específics, tutories individualitzades, o qualsevol altre tipus de metodologia innovadora que contribuïsca a la facilitació de l'accés a la formació. Els cursos tindran una duració entre 20 i 150 hores. La duració del curs podrà ser variable en funció de l'alumne, però s'estimarà una duració mitjana com a base per al càlcul pressupostari.
  
Tindran consideració preferent els projectes que desenvolupen temàtiques incloses en els epígrafs de la Classificació d'àmbits de la formació del CEDEFOP que es relacionen en l'annex.
  
Tipus d'ajuda
  
Les ajudes descrites compten amb finançament del Fons Social Europeu (FSE) a través del Programa Operatiu de la Comunitat Valenciana 2000-2006, així com d'altres possibles fons, i són d'aplicació les disposicions que els regulen.
  
L'import màxim de les ajudes es fixarà en funció del nombre d'hores i del tipus d'activitat formativa, així com del nombre d'alumnes en el cas dels cursos a distància (CED).
  
Subvenció a fons perdut fins el 100% dels costs elegibles màxims estimats per l'IMPIVA.
  
Costs elegibles
  
- CEM: màxim de 25.000 pessetes per hora de formació
  
- CED: màxim de 750 pessetes per hora de formació mitjana estimada i alumne
  
Tot això amb la següent distribució:
  
Despeses de professorat, entre el 45 i el 70% dels costs que inclouen:
  
- Personal formador propi
  
- Formadors externs
  
Costs directes, fins el 40% dels costs que inclouen:
  
- Material didàctic
  
- Promoció, comunicació
  
- Lloguer d'equips i aules
  
- Altres serveis externs (assegurances, selecció i avaluació dels alumnes ?per a aquest últim concepte, amb un límit del 10% del total dels costs elegibles-).
  
Costs indirectes o d'estructura, fins el 20% dels costs, amb un període d'elegibilitat de de dos mesos abans de l'inici, fins a dos mesos després de la finalització del curs, que inclouen:
  
- Personal propi d'administració, de gestió i de serveis auxiliars (amb un límit del 10% del total dels costs elegibles)
  
- Subministraments i d'altres costs d'estructura del CEEI
  
Terminis
  
Podran presentar-se sol·licituds fins el 3 d'abril de 2001.
  
Les activitats de formació hauran d'haver conclòs el 30 de novembre de 2001. Sols excepcionalment, i prèvia autorització de l'IMPIVA, podrà prorrogar-se aquest termini, així com el de justificació dels projectes, dins dels límits i de les condicions que es determinen per a la finalització del vigent Programa Operatiu.
  
Criteris de valoració de les sol·licituds
  
Característiques de la activitat proposada. Es valorarà el contingut el curs, d'acord amb les prioritats expressades en l'annex així com amb l'experiència i la qualificació dels docents. En els CED, es valorarà també el nombre de places proposades i la introducció de les noves tecnologies de la informació per a la comunicació amb els alumnes.
  
Altres elements que intervindran en la valoració seran els relatius a les prioritats de la política industrial de la Generalitat Valenciana en allò relatiu a la distribució zonal, per col·lectius de beneficiaris, o per sectors industrials i tecnologies d'actuació prioritària.
  
Liquidació de les ajudes
  
La liquidació de les ajudes s'efectuarà prèvia justificació de la realització del projecte objecte de subvenció, així com l'acreditació, en el seu cas, del compliment de les obligacions i de les condicions que s'hagueren establert en la resolució de concessió, en el termini de dos mesos després de la finalització de l'activitat formativa, excepte per a aquelles que finalitzen després de l'11 d'octubre de 2001, la data límit d'aquestes serà, en qualsevol cas, l'11 de desembre de 2001.
  
La justificació de les ajudes s'atendrà a les instruccions del Manual de Justificació de les Accions Formatives elaborat per l'IMPIVA.
  
La justificació correspondrà, en tot cas, al total dels costs elegibles estimats per l'IMPIVA, i no sols a la part subvencionada. Per a procedir al pagament de la subvenció serà necessari que el beneficiari haja fet efectiu, i que ho acredite, el pagament dels costs elegibles relatius al professorat extern.
  
La justificació de les despeses es presentarà a través de l'aplicació informàtica SIDEC que es lliurarà per l'IMPIVA.
  
Altres
  
Documentació específica d'aquest programa que haurà de presentar-se junt amb la sol·licitud
  
Es presentarà un resum de totes les ajudes sol·licitades per a cursos en forma de document Microsoft Excel ® d'acord amb el model facilitat per l'IMPIVA.
  
Característiques de les activitats i dels assistents a aquestes
  
- Amb caràcter general, cap alumne podrà gaudir simultàniament de dues ajudes del Fons Social Europeu. Tots els alumnes seran residents en la Comunitat Valenciana.
  
- Els alumnes seran persones involucrades en el procés de posada en marxa d'una empresa o d'una idea innovadora empresarial, o que puguen contribuir a la consolidació d'una nova empresa a través de la millora en els seus procediments de gestió.
  
- Queden exclosos els funcionaris i els treballadors de les administracions públiques, així com els treballadors de l'entitat que organitze el curs o que facture part dels costs subvencionables.
  
- Si es tracta d'alumnes en actiu, les empreses a les quals pertanguen els alumnes hauran de tindre seu o establiment de producció en la Comunitat Valenciana. El nombre d'alummnes d'una mateixa empresa en un curs queda limitat a 5.
  
- Tindran prioritat els col·lectius amb especial dificultat per a la permanència en el treball (majors de 45 anys en sectors on s'introduïsquen noves tecnologies, treballadors de sectors o de zones en procesos de reconversió...); per a l'accés a la formació (propietaris i treballadors de microempreses, treballadors de zones allunyades de l'oferta formativa...); i els pertanyents a col·lectius de treballadors desfavorits (minusvàlids, treballadors d'edat avançada, dones que es reincorporen al mercat laboral...).
  
- El CEEI haurà d'establir una fiança màxima de 25.000 pessetes per a la inscripció dels alumnes, i els la reintegrarà al final del curs, excepte en cas d'abandonament. Es comunicarà a l'IMPIVA la quantia de la fiança que establisca amb anterioritat a la inscripció dels alumnes. De la mateixa manera, haurà de declarar en la forma prevista en el Manual de Justificació de les Activitats Formatives, els ingressos que tinga per aquests mitjans, així com les devolucions de fiances que efectue.
  
Cursos de creació d'empreses i de recolzament en la gestió per a emprenedors (CEM)
  
- Només seran recolzables les activitats amb un mínim de 10 alumnes i un màxim de 20.
  
- La formació tindrà caràcter presencial.
  
- L'assistència dels alumnes serà obligatòria. Les faltes d'assistència que excedisquen el 20% de la duració d'un curs s'entenen com a abandonament, i implicaran l'expulsió del curs per a l'alumne i la minoració, o en el seu cas, la revocació de les ajudes a l'entitat.
  
Cursos tutoritzats a distància de creació d'empreses i de recolzament en la gestió per a emprenedors (CED)
  
- Només seran recolzables les activitats amb un mínim de 20 alumnes i un màxim de 60.
  
- L'activitat haurà de desenvolupar-se amb base en el mateix CEEI i recolzament als alumnes per mitjà de tutories, pràctiques i activitats utilitzant les noves tecnologies de la informació.
  
- El recolzament als alumnes presentarà un horari ampli i flexible.
  
- L'inici de l'activitat per part dels alumnes podrà realitzar-se en qualsevol moment durant un mes des de la data d'apertura del curs. El final de l'activitat es produirà en la data determinada per la sol·licitud.
  
- És obligatòria l'avaluació presencial final dels coneixements adquirits per l'alumne al final del curs, així com la realització d'avaluacions intermèdies (un mínim d'una, i al menys un exercici d'avaluació per cada 30 hores de curs). La no realització de l'avaluació final presencial o de més d'un exercici d'avaluació intermèdia serà considerada com a abandonament de l'alumne i podrà significar la minoració de l'ajuda. També es considerarà com a abandonament la no realització de les tutories o de les pràctiques presencials obligatòries.
  
 Gestió de les activitats
  
 Els CEEI que organitzen cursos recolzats per l'IMPIVA seran responsables:
  
- De l'execució i del desenvolupament de les activitats formatives, de les compres que puga realitzar i de les relacions amb el professorat, l'alumnat i amb l'IMPIVA. Aquesta responsabilitat no podrà ser delegada en cap persona o en cap entitat aliena a la beneficiària directa de les ajudes.
  
. Queda prohibida l'existència de més d'un nivell de contractació injustificada. En el cas que n'existira, el CEEI emetrà un informe justificatiu indicant les raons que fan impossible realitzar l'activitat formativa sense l'esmentada contractació. S'exclou de l'obligació de realitzar aquest informe la contractació de professors unipersonals per part de l'empresa que facture la docència.
  
. No podrà realitzar-se cap contractació amb empreses o entitats vinculades al CEEI. S'entén per empresa o entitat vinculada aquella en què el 25% o més del seu capital, dels seus drets de vot, la participació, o qualsevol altre sistema de control pertanguen directament al CEEI, o conjuntament, a diverses entitats vinculades a aquest. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats al servei de l'Administració Pública.
  
- De la informació als qui sol·liciten accedir a aquests cursos com a alumnes, de l'establiment de sistemes i criteris equitatius de selecció dels alumnes, de sistemes de control i d'avaluació de l'assistència i de l'aprofitament dels alumnes durant els cursos i a la seua finalització, i del seguiment de l'alumnat amb posterioritat a la finalització de l'activitat formativa.
  
- Del cobrament i de l'administració de les fiances que s'establisquen, així com de l'emissió dels rebuts corresponents.
  
- De la correcta utilització i aplicació dels formularis, dels procediments, dels models i dels terminis de gestió de l'activitat que l'IMPIVA dispondrà i sol·licitarà per a:
  
. La insripció, la selecció, el control i la certificació d'assistència i d'avaluació dels alumnes.
  
. La comunicació de calendaris, horaris i documents programació o execució de les activitats.
  
. Altres informacions referides a les activitats que es pogueren derivar dels requeriments del Programa Operatiu de la Comunitat Valenciana del Fons Social Europeu.
  
- De la sol·licitud prèvia per escrit de l'autorització de l'IMPIVA per a qualsevol reformulació del projecte objecte d'ajuda referida al títol i contingut del curs, duració, localitat de realització, nombre de places i pressupost, així com de la notificació de qualsevol altre tipus de canvi en aquest.
  
- De la promoció de les seues activitats atenent-se a la normativa d'imatge que determinen l'IMPIVA i el Fons Social Europeu y de la utilització d'aquesta imatge en tota la documentació relacionada amb les accions formatives.
  
PLA DE CENTRES DE SERVEIS A EMPRESES
  
ENTITATS SENSE ÀNIM DE LUCRE
  
PROGRAMA DE PROMOCIÓ DEL TEIXIT INDUSTRIAL ASSOCIATIU
  
Objectiu
  
Contribuir al foment de la innovació i la implantació de tècniques de millora de la gestió, així com a incrementar el nivell tecnològic de les empreses de la Comunitat Valenciana.
  
Beneficiaris
  
Entitats sense ànim de lucre amb seu social o delegació en la Comunitat Valenciana, i que estiguen vinculades directament, o a través del projecte per al qual sol·licita ajuda, amb les activitats que es relacionen en l'annex a aquest programa.
  
Actuacions recolzables
  
Actuació 1.
  
- Realització d'investigacions i d'estudis destinats a l'adquisició de coneixements que siguen d'utilitat per a la millora de processos, productes o serveis tecnològics en les empreses.
  
- Accions de promoció, difusió, formació i sensibilització en temas de caràcter tecnològic.
  
- Prestació de serveis d'assistència tècnica i assessorament a empreses en aspectes com: la introducció de sistemes de qualitat, la seguretat industrial i la gestió mediambiental, la logística i la distribució, la implantació de noves tecnologies de la informació, la formació dels recursos humans, la cooperació interempresarial i la internacionalització de productes o serveis i, en general, en tot allò que millore la seua competitivitat.
  
- Accions que propicien la participació en programes europeus: Programa Marc de la Comunitat Europea en accions d'investigació, demostració i desenvolupament tecnològic i d'altres programes internacionals de cooperació.
  
Actuació 2.
  
- Inversions dirigides a la creació de la infraestructura necessària i la dotació d'equipament destinades a l'oferta de serveis a les empreses.
  
Tipus d'ajuda
  
Subvencions a fons perdut fins el 75% del cost elegible del projecte.
  
Costs elegibles
  
01 Serveis externs.
  
02 Despeses corrents associades al projecte.
  
03 Recursos humans propis de l'entitat.
  
04 Inversions en obra civil, terrenys i instal·lacions.
  
06 Inversions no productives associades amb el projecte.
  
07 Altres despeses associades al projecte i directament relacionades amb la seua execució.
  
El cost elegible del projecte podrà contemplar fins un màxim d'un 15% dels costs indirectes o d'estructura (costs corrents associats al projecte + cost dels recursos humans propis de l'entitat).
  
Terminis
  
Podran presentar-se sol·licituds per a aquest programa fins el dia 5 d'abril de 2001.
  
Altres
  
La col·laboració de l'IMPIVA amb les diferents entitats s'estructurarà mitjançant convenis de col·laboració.
  
ANNEX
  
(Classificació segons l'Impost d'Activitats Econòmiques)
  
Secció 1: Activitats empresarials
  
Indústries
  
Divisió 1: Energia i aigua. Completa.
  
Divisió 2: Extracció i transformació de minerals no energètics i productes derivats. Indústria química. Completa.
  
Divisió 3: Indústries transformadores dels metalls, mecànica de precisió. Completa.
  
Divisió 4: Altres indústries manufactureres. Completa.
  
Divisió 5: Construcció. Completa.
  
Divisió 6: Únicament els següents epígrafs:
  
Epígraf 612.2. Exclusivament tècniques de multiplicació, propagació i reproducció d'espècies vegetals.
  
Epígraf 644.1. Únicament elaboració de pa, pastisseria, confiteria i similars, i de llet i de productes làctics
  
Epígraf 677.9. Altres serveis d'alimentació propis de la restauració.
  
Serveis
  
Els epígrafs indicats a continuació seran recolzables sempre que els projectes presentats estiguen directament relacionats amb les activitats industrials de l'apartat anterior:
  
Grup 769. Altres serveis de telecomunicació
  
Grup 843. Serveis tècnics (enginyeria, arquitectura, etc.).
  
Grup 845. Explotació electrònica per compte de tercers.
  
Grup 936. Investigació científica i tècnica
  
Grup 961. Producció i serveis relacionats amb la cinematografia, fins i tot vídeo.
  
PROGRAMA DE FORMACIÓ EN LA INDÚSTRIA
  
Objectiu
  
Amb caràcter general, aquestes ajudes pretenen facilitar a les indústries valencianes les millors opcions per a afrontar els canvis tecnològics i econòmics mitjançant la millora de la qualificació del seu personal.
  
Beneficiaris
  
Podran acollir-se a aquestes ajudes exclusivament els projectes presentats per entitats sense ànim de lucre vinculades a la formació industrial amb seu social en la Comunitat Valenciana. L'IMPIVA podrà concertar amb altres entitats la realització de cursos amb característiques diferencials per a col·lectius, la necessitat de formació dels quals, no quede satisfeta amb les ajudes aprovades. Per a això podrà celebrar-se la firma de convenis que s'estimen oportuns.
  
Actuacions recolzables
  
- Cursos de Reciclatge Professional (CRP). Activitats formatives amb caràcter presencial, l'objecte de les quals, siga la qualificació i l'actualització professional del personal de les empreses industrials valencianes. Els cursos tindran una duració entre 20 i 120 hores.
  
- Cursos Tutoritzats a Distància (CTD). Programes formatius per a la qualificació i l'actualització del personal de les empreses industrials valencianes basades en metodologies de formació a distància per via telefònica o telemàtica, períodes d'autoformació assistida amb materials didàctics específics, tutories individualitzades, o qualsevol altre tipus de metodologia innovadora que contribuïsca a la facilitació de l'accés a la formació. Els cursos tindran una duració entre 20 i 120 hores. La duració del curs podrà ser variable en funció de l'alumne, però s'estimarà una duració mitjana com a base per al càlcul pressupostari.
  
Les activitats formatives podran desenvolupar continguts relatius a tecnologies industrials i de la informació, gestió del producte industrial, gestió de la innovació, etc,. Tindran consideració preferent els projectes que desenvolupen temàtiques incloses en els epígrafs de la Classificació d'àmbits de la formació del CEDEFOP que es relacionen en l'Annex.
  
Tipus d'ajuda
  
Les ajudes descrites compten amb finançament del Fons Social Europeu (FSE) a través del Programa Operatiu de la Comunitat Valenciana 2000-2006, així com d'altres possibles fons, i són d'aplicació les disposicions que els regulen.
  
L'import màxim de les ajudes es fixarà en funció del nombre d'hores i del tipus d'activitat formativa, així com del nombre d'alumnes en el cas dels Cursos Tutoritzats a Distància (CTD).
  
En les activitats de formació contínua dirigides a treballadors en actiu (CRP i CTD), les ajudes seran subvenció a fons perdut fins el 90% dels costs elegibles màxims estimats per l'IMPIVA. Les empreses els treballadors de les quals assistisquen als cursos, aportaran, en concepte de matrícula, la diferència entre l'import de la subvenció i el cost estimat del projecte per l'IMPIVA.
  
Costs elegibles
  
- CRP: màxim de 25.000 pessetes per hora de formació
  
- CTD: màxim de 750 pessetes per hora de formació mitjana estimada i alumne
  
Tot això amb la següent distribució:
  
Despeses de professorat, entre el 45 i el 70% dels costs que inclouen:
  
- Personal formador propi
  
- Formadors externs
  
Costs directes, fins el 40% dels costs que inclouen:
  
- Material didàctic
  
- Promoció, comunicació
  
- Lloguer d'equips i aules
  
- Altres serveis externs (assegurances, selecció i avaluació dels alumnes ?per a aquest últim concepte, amb un límit del 10% del total dels costs elegibles-).
  
Costs indirectes o d'estructura, fins el 20% dels costs, amb un període d'elegibilitat des de dos mesos abans de l'inici, fins a dos mesos després de la finalització del curs, que inclouen:
  
- Personal propi d'administració, gestió i serveis auxiliars (amb un límit del 10% del total dels costs elegibles)
  
- Subministraments i d'altres costs d'estructura de l'entitat
  
Terminis
  
Podran presentar-se sol·licituds fins el 5 d'abril de 2001.
  
Les activitats de formació hauran d'haver conclòs el 30 de novembre de 2001. Sols excepcionalment, i prèvia autorització de l'IMPIVA, podrà prorrogar-se aquest termini, així com el de justificació dels projectes, dins dels límits i de les condicions que es determinen per a la finalització del vigent Programa Operatiu.
  
Criteris de valoració de les sol·licituds
  
Característiques de l'entitat sol·licitant. Es valorarà l'experiència en la formació industrial i la capacitat per a dur a terme les activitats formatives proposades en el que respecta a disponibilitat i a qualitat d'instal·lacions, personal i recursos propis suficients per a la docència i la gestió de la formació.
  
Característiques de la activitat proposada. Es valorarà el contingut el curs, d'acord amb les prioritats expressades en l'annex així com amb l'experiència i la qualificació dels docents. En els CTD, es valorarà també el nombre de places proposades i la introducció de les noves tecnologies de la informació per a la comunicació amb els alumnes.
  
Altres elements que intervindran en la valoració seran els relatius a les prioritats de la política industrial de la Generalitat Valenciana en allò relatiu a la distribució zonal, per col·lectius de beneficiaris, o per sectors industrials i tecnologies d'actuació prioritària.
  
Liquidació de les ajudes
  
La liquidació de les ajudes s'efectuarà prèvia justificació de la realització del projecte objecte de subvenció, així com l'acreditació, en el seu cas, del compliment de les obligacions i de les condicions que s'hagueren establert en la resolució de concessió, en el termini de dos mesos després de la finalització de l'activitat formativa, excepte per a aquelles que finalitzen després de l'11 d'octubre de 2001, la data límit de les quals, serà,en qualsevol cas, l'11 de desembre de 2001.
  
La justificació de les ajudes s'atendrà a les instruccions del Manual de Justificació de les Accions Formatives elaborat per l'IMPIVA.
  
La justificació correspondrà, en tot cas, al total dels costs elegibles estimats per l'IMPIVA, i no sols a la part subvencionada. Per a procedir al pagament de la subvenció serà necessari que el beneficiari haja fet efectiu, i que ho acredite, el pagament dels costs elegibles relatius al professorat extern.
  
La justificació de les despeses es presentarà a través de l'aplicació informàtica SIDEC que es lliurarà per l'IMPIVA.
  
Altres
  
Documentació específica d'aquest programa que haurà de presentar-se junt amb la sol·licitud
  
Es presentarà un resum de totes les ajudes sol·licitades per a cursos en forma de document Microsoft Excel ® d'acord amb el model facilitat per l'IMPIVA.
  
Característiques de les activitats i dels assistents a aquestes
  
- Amb caràcter general, cap alumne podrà gaudir simultàniament de dues ajudes del Fons Social Europeu. Tots els alumnes seran residents en la Comunitat Valenciana.
  
- Els alumnes seran empresaris o treballadors en actiu per compte propi o alié, d'empreses industrials, i hauran d'acreditar aquesta condició en la seua sol·licitud d'inscripció al curs.
  
- Queden exclosos els funcionaris i els treballadors de les administracions públiques, així com els treballadors de l'entitat que organitze el curs o que facture part dels costs subvencionables.
  
- Les empreses a les quals pertanguen els alumnes hauran de tindre seu o establiment de producció en la Comunitat Valenciana.
  
- El nombre d'alumnes d'una mateixa empresa en un curs queda limitat a 5.
  
- Tindran prioritat els col·lectius amb especial dificultat per a la permanència en el treball (majors de 45 anys en sectors on s'introduïsquen noves tecnologies, treballadors de sectors o de zones en procesos de reconversió...); per a l'accés a la formació (propietaris i treballadors de microempreses, treballadors de zones allunyades de l'oferta formativa...); i els pertanyents a col·lectius de treballadors desfavorits (minusvàlids, treballadors d'edat avançada, dones que es reincorporen al mercat laboral...).
  
- Les empreses, els treballadors de les quals assistisquen a aquests cursos, abonaran la matrícula corresponent que serà considerada com l'aportació empresarial al cost del curs. El total d'aquestes aportacions per curs mai podrà superar la diferència entre l'import de la subvenció i el cost estimat del projecte per l'IMPIVA.
  
- Podran ser considerats com empreses els alumnes autònoms o que representen a empreses de caràcter unipersonal.
  
- En el cas que no es completaren les places disponibles, l'entitat podrà sol·licitar a l'IMPIVA autorització per a incorporar alumnes que assistisquen pel seu compte, sempre que es troben en situació laboral d'actius en la indústria. Aquests alumnes hauran d'abonar una fiança mínima de 10.000 pessetes i màxima igual a l'import de la matrícula, que els la serà tornada, en finalitzar l'activitat excepte en cas d'abandonament.
  
- L'entitat organitzadora haurà de comunicar a l'IMPIVA la quantia de la matrícula o fiança que establisca amb anterioritat a la inscripció dels alumnes. De la mateixa manera, haurà de declarar en la forma prevista en el Manual de Justificació de les Activitats Formatives els ingressos que tinga per aquests mitjans, així com la devolució de fiances que efectue.
  
Cursos de Reciclatge Professional (CRP)
  
- Només seran recolzables les activitats amb un mínim de 10 alumnes i un màxim de 20.
  
- La formació tindrà caràcter presencial.
  
- L'assistència dels alumnes serà obligatòria. Les faltes d'assistència que excedisquen el 20% de la duració d'un curs s'entenen com a abandonament, i implicaran l'expulsió del curs per a l'alumne i la minoració, o en el seu cas, la revocació de les ajudes a l'entitat.
  
Cursos Tutoritzats a Distància (CTD)
  
- Només seran recolzables les activitats amb un mínim de 20 alumnes i un màxim de 60.
  
- L'activitat haurà de desenvolupar-se amb base en centres de recursos de formació o entitats de formació industrial amb capacitat i mitjans per a suportar accions de formació a distància i recolzament als alumnes per mitjà de tutories, pràctiques i activitats utilitzant les noves tecnologies de la informació.
  
- El recolzament als alumnes presentarà un horari ampli i flexible.
  
- L'inici de l'activitat per part dels alumnes podrà realitzar-se en qualsevol moment durant un mes des de la data d'apertura del curs. El final de l'activitat es produirà en la data determinada per la sol·licitud.
  
- És obligatòria l'avaluació presencial final dels coneixements adquirits per l'alumne al final del curs, així com la realització d'avaluacions intermèdies (un mínim d'una, i almenys un exercici d'avaluació per cada 30 hores de curs). La no realització de l'avaluació final presencial o de més d'un exercici d'avaluació intermèdia serà considerada com abandonament de l'alumne i podrà significar la minoració de l'ajuda a l'entitat. També es considerarà com abandonament la no realització de les tutories o pràctiques presencials obligatòries.
  
 Gestió de les activitats
  
 Les Entitats que organitzen cursos recolzats per l'IMPIVA seran responsables:
  
- De l'execució i del desenvolupament de les activitats formatives, de les compres que puga realitzar i de les relacions amb el professorat, l'alumnnat i amb l'IMPIVA. Aquesta responsabilitat no podrà ser delegada en cap persona o en cap entitat aliena a la beneficiària directa de les ajudes.
  
. Queda prohibida l'existència de més d'un nivell de contractació injustificada. En el cas que n'existira, l'entitat beneficiària emetrà un informe justificatiu indicant les raons que fan impossible realitzar l'activitat formativa sense l'esmentada contractació. S'exclou de l'obligació de realitzar aquest informe la contractació de professors unipersonals per part de l'empresa que facture la docència.
  
. No podrà realitzar-se cap contractació amb empreses o entitats vinculades al beneficiari de l'ajuda. S'entén per empresa o entitat vinculada aquella en què el 25% o més del seu capital, dels seus drets de vot, la participació, o qualsevol altre sistema de control pertanguen directament al beneficiari de l'ajuda, o conjuntament, a diverses entitats vinculades a aquest. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats al servei de l'Administració Pública.
  
- De la informació als qui sol·liciten accedir a aquests cursos com a alumnes, de l'establiment de sistemes i criteris equitatius de selecció dels alumnes, dels sistemes de control i d'avaluació de l'assistència i de l'aprofitament dels alumnes durant els cursos i a la seua finalització, i del seguiment de l'alumnat amb posterioritat a la finalització de l'activitat formativa.
  
- Del cobrament i de l'administració de les matrícules i de les fiances que s'establisquen, així com de l'emissió dels rebuts corresponents.
  
- De la correcta utilització i aplicació dels formularis, procediments, models i terminis de gestió de l'activitat que l'IMPIVA dispondrà i sol·licitarà per a:
  
. La insripció, la selecció, el control i la certificació d'assistència i l'avaluació dels alumnes.
  
. La comunicació de calendaris, horaris i documents de programació o execució de les activitats.
  
. Altres informacions referides a les activitats que es pogueren derivar dels requeriments del Programa Operatiu de la Comunitat Valenciana del Fons Social Europeu.
  
- De la sol·licitud prèvia per escrit de l'autorització de l'IMPIVA per a qualsevol reformulació del projecte objecte d'ajuda referida al títol i al contingut del curs, la duració, la localitat de realització, el nombre de places i el pressupost, així com de la notificació de qualsevol altre tipus de canvi en aquest.
  
- De la promoció de les seues activitats atenent-se a la normativa d'imatge que determinen l'IMPIVA i el Fons Social Europeu i de la utilització d'aquesta imatge en tota la documentació relacionada amb les accions formatives.